寨入面成班兇神惡煞嘅山賊見到嚟嘅係一個女人就色心起，但係呢個女人氣定神閒完全唔驚，賊匪嘅二當家覺得唔妥，於是質問女人嘅來歷，點知呢個女人露出桃花嘅紋身，原來佢就係江湖上令人聞風喪膽嘅女賊春三十娘，班賊匪知道佢身份之後就即刻走夾唔抖，但係春三十娘用武力威脅住佢哋，要班賊匪一人頂住一戙銅錢，如果銅錢落地就人頭不保。